শুভ সকাল। কেমন আছেন আপনারা? সময়টা খুব ভাল গেছে, তাই না?
আমি এই পুরো ব্যাপারটা নিয়ে বেশ অবাক হয়ে গেছি।
এমনকি দেখুন, আমি চলেই যাচ্ছি! (হাসি)
এই আলোচনাসভায় আরো তিনটি বিষয়বস্তু ছিল, তাই না,
যেগুলো তার সাথে সম্পর্কযুক্ত
যা নিয়ে আমি এখন কথা বলতে চাই।
একটা হচ্ছে মানুষের সৃজনশীলতার অসাধারন একটি প্রমান,
যা এখানকার সব উপস্থাপনার মধ্যে
এবং সব মানুষের মধ্যে দেখা যাচ্ছে। দেখুন বিভিন্ন এই ব্যাপারগুলো
আর এর বিস্তৃতি। দ্বিতীয়টা হচ্ছে
এটা আমাদেরকে এমনি এক জায়গায় নিয়ে এসেছে যে আমরা জানি না কি হতে পারে,
ভবিষ্যৎ নিয়ে বলছি আর কি। কোন ধারণাই নেই
এটা কোন পর্যায়ে শেষ হবে।
আমার শিক্ষা বিষয়ে বিশেষ আগ্রহ আছে --
আসলে কি, আমি দেখি যে সবাই শিক্ষার মাঝে একটা আকর্ষন খুঁজে পায়।
আপনি কি বলেন? আমি এটাতে অনেক মজা পাই।
আপনি যদি কোথাও রাতের খাবারের দাওয়াতে যান এবং বলেন যে,
আপনি শিক্ষা নিয়ে কাজ করেন --
অবশ্য, আপনি অধিকাংশ সময়ই রাতের খাওয়ার দাওয়াতে থাকেন না, যদি আপনি শিক্ষা নিয়ে কাজ করেন। (হাসি)
থাক্ সে কথা (হাসি) আপনাকে জিজ্ঞেস করা হয় না।
এবং উৎসাহী হয়ে আপনাকে কেউ উলটো জিজ্ঞেসও করে না। এটা আমার কাছে অদ্ভুত লাগে।
কিন্তু যদি জিজ্ঞেস করা হয়, এবং এটা যদি আপনি কাউকে বলেন,
জানেনই তো, তারা হয়ত বলল "আপনি কি করেন?"
এবং আপনি বললেন আপনি শিক্ষা নিয়ে কাজ করেন,
আপনি দেখবেন তাদের মুখ একদম লাল হয়ে যাবে। তারা বলবে,
"হে ঈশ্বর! আমিই কেন?" পুরো সপ্তাহে এক রাতই আমি বের হয়েছি যা কিনা বরবাদ হয়ে গেল।" (হাসি)
কিন্তু আপনি যদি তাদের শিক্ষার কথা জিজ্ঞেস করেন,
তাহলে তারা আপনার পিঠ দেয়ালে ঠেকিয়ে দেবে। কারণ এটা সেসব জিনিসের মধ্যে একটা
যা নিয়ে সবার একটা চিন্তা থাকে। আমি ঠিক বলেছি?
যেমন ধর্ম, এবং টাকা-পয়সা এবং অনান্য কিছু জিনিস।
শিক্ষা নিয়ে আমার বিশাল আগ্রহ, এবং আমার মনে হয় সবারই।
এটার প্রতি আমরা এতো গুরুত্ব দিচ্ছি
খানিকটা এজন্য যে শিক্ষাই আমাদের ভবিষ্যৎ সম্পর্কে জানাতে পারে
যা আমরা এমনিতে ধরতে পারি না।
যেমন চিন্তা করে দেখুন, এই বছর যেসব শিশু স্কুল শুরু করবে,
তারা অবসর নেবে ২০৬৫ সালে। কারোর কোন ধারনাই নেই --
গত চারদিনে বিশেষজ্ঞদের ভাবনা সম্পর্কে জানা সত্ত্বেও, যে
পৃথিবীটাকে কেমন দেখাবে
সামনের পাঁচ বছরে। তবুও আমাদের তার জন্য শিশুদের
শিক্ষা দিতে হবে। তাই এখানে পূর্বাভাস না পাওয়ার ব্যাপারটা
আমি মনে করি, অস্বাভাবিক।
আর তৃতীয়টা হচ্ছে আমাদের সবার সম্মতি
যে সত্যিকারেই কিছু অসাধারণ ক্ষমতা শিশুদের আছে --
যেমন তাদের নতুনত্বকে ধারন করার ক্ষমতা ।
এই যেমন ধরুন গত রাতের সিরিনাকে; সে ছিল একটা চমক,
তাই না? আমরা দেখেছি সে কি করতে পারে।
এবং সে ব্যাতিক্রম। কিন্তু আমার তা মনে হয় না, অর্থাৎ
পুরোটা শৈশবই সবার থেকে ব্যাতিক্রম নয়..........................................
এখানে ব্যাপারটা হল অসাধারণ সংকল্প, যার মাধ্যমে সে নিজের
প্রতিভাকে খুঁজে পেয়েছে। আমার কাছে বিবাদের কথা হল
সব শিশুরই মুগ্ধ করা প্রতিভা রয়েছে।
এবং আমরা সেগুলোকে খুব নিষ্ঠুরভাবে নষ্ট করি।
তাই আমি শিক্ষা নিয়ে কথা বলতে চাই এবং
সৃজনশীলতা নিয়ে কথা বলতে চাই। আমার কথা হল
এখন শিক্ষাক্ষেত্রে সাক্ষরতার মতই সৃজনশীলতাও গুরুত্বপূর্ণ,
এবং আমাদেরও উচিত এটাকে একই চোখে দেখা।
(তালি) ধন্যবাদ আপনাদের।
এতটুকুই ছিল। অনেক ধন্যবাদ। (হাসি)
তো, এখনো ১৫ মিনিট বাকি। তো, আমি জন্ম নিলাম... আর... না... (হাসি)
সম্প্রতি খুব সুন্দর একটা গল্প শুনেছি। সেটা বলতে আমার খুব ভাল লাগে --
গল্পটা ছয় বছরের এক ছোট্ট মেয়ের ছবি আঁকার ক্লাস নিয়ে।
সেদিন সে পিছনে বসে ছবি আঁকছিল,
তার শিক্ষিকা জানিয়েছেন এমনিতে মেয়েটা কখনোই মনোযোগ দিত না,
কিন্তু সেইদিন সে মনোযোগ দিয়েছিল। শিক্ষিকা অভিভূত হলেন।
তিনি মেয়েটার কাছে গেলেন এবং
জিজ্ঞেস করলেন, "তুমি কী আঁকছ?"
মেয়েটা উত্তর দিল, "আমি ঈশ্বরের একটা ছবি আকছি।"
শিক্ষিকা বললেন, "কিন্তু ঈশ্বর কেমন দেখতে, তা তো কেউ জানে না।"
মেয়েটা বলল, "কয়েক মিনিট পরেই তারা জানতে পারবে।"
(হাসি)
ইংল্যান্ডে, যখন আমার ছেলের বয়স চার ছিল --
সত্যি কথা বলতে, সবখানেই ওর বয়স চার ছিল। (হাসি)
বলতে গেলে, ও যেখানেই গেছে, ওর বয়স চারই ছিল প্রতি বছর (হাসি)
ও ক্রিসমাসের নাটকে অভিনয় করেছিল।
আপনাদের কাহিনীটা মনে আছে? (হাসি) না! কাহিনিটা বেশ বড়।
মেল গিবসন ওটার সিকুয়াল নির্মাণ করেছেন। আপনারা হয়তো দেখেছেন। (হাসি)
"ন্যাটিভিটি টু।" কিন্তু জোসেফের চরিত্রটা পেল জেমস,
সেটা নিয়ে আমরা খুব শিহরিত ছিলাম।
আমরা সেটাকে অন্যতম প্রধান চরিত্র বিবেচনা করেছিলাম।
পুরো জায়গাটা দর্শকে ঠাসাঠাসি হয়ে গিয়েছিল, টিশার্টে লেখা ছিলঃ
"জেমস রবিনসন আজ জোসেফ!" (হাসি)
ওকে কোন কথাই বলতে হয়নি, কিন্তু আপনারা তো জানেনই
একটা সময় তিনজন রাজা আসেন। তারা উপহার সাথে আনেন,
এবং আনেন সোনা, ফ্রাংকিনসেন্স (সুগন্ধি আঠা) আর ম্যার (সুগন্ধি নির্যাস)।
এটা সত্যিই হয়েছিল। আমরা সেখানে বসে ছিলাম
আর আমার মনে হল তখন ওরা সিকুয়েন্স ভুলে গেছে,
কারণ পরে আমরা ছোট্ট ছেলেটার সাথে কথা বললাম, জিজ্ঞেস করলাম,
"তুমি কি ঠিক আছ?" সে উত্তর দিল, "হ্যা, কেন? কিছু কি ভুল হয়েছে?"
ওরা গুলিয়ে ফেলেছিল, ব্যস।
যাক, তো সেই তিনটি ছেলে এল --
চার বছর বয়সী, মাথায় তোয়ালে পেঁচানো অবস্থায় --
তারা ওই বাক্সগুলোকে নিচে রাখলো,
প্রথম ছেলেটা বলল, "আমি তোমার জন্য গোল্ড (সোনা) এনেছি।"
দ্বিতীয় ছেলেটা বলল, "আমি তোমার জন্য ম্যার (সুগন্ধি নির্যাস) এনেছি।"
আর তৃতীয় ছেলেটা বলল, "ফ্রাংক সেন্ট দিস (ফ্রাংক এটা পাঠিয়েছে)" (হাসি)
শিশুদের মধ্যে এখানে সাধারণ একটা ব্যাপার হল, ওরা সুযোগ নেয়।
ওরা যদি কিছু নাও জানে, তবুও ওরা তা চেষ্টা করে দেখে।
ঠিক বলেছি? ওরা ভুল করাকে ভয় পায় না।
আমি বলছি না যে ভুল করা আর সৃজনশীলতা একই কথা।
আমরা যেটা জানি সেটা হল
আপনি যদি ভুল করতে প্রস্তুত না থাকেন,
তবে আপনি কখনোই মৌলিক কিছু করতে পারবেন না --
যদি ভুল করতে প্রস্তুত না থাকেন। আর যতদিনে এসব শিশুরা পূর্ণবয়স্ক হয়,
অধিকাংশই এই ক্ষমতাটা হারিয়ে ফেলে।
ওরা নিজের ভুল করা নিয়ে ভীত হয়ে পড়ে।
এবং আমরা কিন্তু এভাবেই আমাদের সান্নিধ্য জাহির করি।
আমরা ভুলকে কলঙ্কিত করি। আমরা এখন এমন
জাতীয় শিক্ষাব্যবস্থা চালাচ্ছি যেখানে ভুল করাকে
একবারেই নিকৃষ্ট হিসেবে ধরা হয়।
আর তার ফল হল, আমরা মানুষকে শিক্ষিত করে তার নিজের
সৃজনশীলতার বাইরে আনছি। পিকাসো বলে গেছেন --
"সব শিশুই জন্মগতভাবে শিল্পী।" সমস্যাটা হল,
বড় হওয়ার সাথে সাথে সেই শিল্পীসত্তাকে ধরে রাখা। আমি গভীরভাবে বিশ্বাস করি যে,
আমরা সৃজনশীলতার ভিতরে বেড়ে উঠি না, ক্রমান্বয়ে
আমরা এর বাইরে যেতে থাকি। ভালভাবে বললে, শিক্ষিত হয়ে আমরা এর বাইরে যেতে থাকি।
কেন এমন হয়?
পাঁচ বছর আগ পর্যন্তও আমি স্টার্টফোর্ড-অন-এভানে থাকতাম।
এমনকি, আমরা স্টার্টফোর্ড থেকেই লস এঞ্জেলসে এসেছি।
আপনারা বুঝতেই পারছেন কতটা নিখুঁত ছিল অবস্থান্তরটা !
(হাসি) আসলে,
আমরা থাকতাম স্নিটারফিল্ডে,
স্টার্টফোর্ডের একটু বাইরে, যেখানে শেক্সপিয়ারের বাবার জন্ম।
নতুন কোন ভাবনায় আটকে গেলেন? আমি কিন্তু আটকেছিলাম।
শেক্সপিয়ারেরও যে বাবা আছে, তা আপনি কখনো চিন্তা করেন না, করেন কি?
কারন আপনারা নিশ্চয়ই শেক্সপিয়ারকে শিশু
হিসেবে চিন্তা করেন না, তাই না?
সাত বছরের শেক্সপিয়ার? আমি কখনোই ভাবিনি। বলতে চাচ্ছি যে, সেও কখনো
সাত বছরের ছিল। সেও কোন শিক্ষকের ইংরেজি ক্লাসে যেত
তাই না? সেটা কতটা বিরক্তিকর হতে পারে? (হাসি)
"আরো ভালভাবে চেষ্টা কর" (হাসি) শেক্সপিয়ারের বাবা তাকে
বিছানায় পাঠিয়ে বললেন "এখুনি ঘুমাতে যাও।"
"পেন্সিলটা রেখে দাও।
আর এভাবে কথা বলা বন্ধ কর। এটা সবাইকে হতবুদ্ধ করে দিচ্ছে।"
(হাসি)
সেকথা থাক, আমরা স্টার্টফোর্ড থেকে লস এঞ্জেলস চলে এলাম,
আমি এই অবস্থান্তর সম্পর্কে একটা কথা বলতে চাই,
আসলে আমার ছেলে আসতে চায়নি।
আমার দুইটি সন্তান রয়েছে। ছেলের বয়স এখন ২১, মেয়েটার ১৬ ।
ছেলেটা আসতে চায়নি লস আঞ্জেলসে। ও পছন্দ করত,
কিন্তু ওর ইংল্যান্ডের এক মেয়েবন্ধু ছিল। সে-ই ছিল আমার ছেলের জীবনের ভালবাসা,
সারাহ। ও তাকে এক মাস ধরে চিনতো ! (হাসি)
আবার বলছি, ওরা ওদের সম্পর্কের ৪র্থ বার্ষিকী পালন করেছে,
কারণ ১৬ বছর বয়সে এটা একটা বিশাল সময়।
প্লেনের মধ্যে আমার ছেলের মন খুব খারাপ ছিল।
আর ও বলছিল, "আমি আর কখনো সারাহ-র মত কাউকে খুঁজে পাবো না।"
সত্যি বলতে কি, আমরা কিন্তু এসব দেখে খুশি হয়েছিলাম, (হাসি)
কেননা মেয়েটাই আমাদের ওই দেশ ছাড়ার প্রধান কারন ছিল! (হাসি)
কিন্তু কিছু একটা আঘাত করে যখন
কেউ আমেরিকায় আসে
এবং যখন কেউ বিশ্বভ্রমনে বের হয়।
বিশ্বের সব শিক্ষাব্যবস্থাতেই বিভিন্ন বিষয়ে একই ক্রম মেনে চলা হয়।
প্রত্যেকটায়। আপনি যেখানেই যান না কেন।
আপনি ভাববেন হয়তো অন্যরকম হতে পারে, কিন্তু তা নয়।
সবচেয়ে উপরে আছে গনিত আর ভাষা,
তারপর মানবিক, আর সবচেয়ে নিচে শিল্পকলা।
বিশ্বের সব জায়গায়।
এবং অধিকাংশ ব্যাবস্থাতেই আবার শিল্পকলার মধ্যেও
ক্রমধারা আছে।
শিল্পকলা আর সংগীতকে সাধারনত স্কুলগুলোতে উচ্চমর্যাদা দেয়া হয়।
তারপরই আছে নাট্যকলা আর নৃত্য। এই গ্রহে একটা শিক্ষাব্যাবস্থাও এমন নেই
যেখানে প্রতিদিন শিক্ষকরা শিক্ষার্থীদের নেচে দেখান
যেমন করে আমরা প্রতিদিন অংক করাই। কেন?
কেন নেই? আমি মনে করি এটাই জরুরি।
আমি মনে করি, অংক খুব গুরুত্বপূর্ণ, কিন্তু নৃত্যও তেমনি গুরুত্বপূর্ণ।
বাচ্চারা সারাক্ষন নাচবে যদি তাদের অনুমতি দেয়া হয়, আমরাও কিন্তু তেমনি।
আমাদের সবারই দেহ আছে, তাই না? আমি কি কোথাও অনুপস্থিত ছিলাম?
(হাসি) সত্যি কথা হল, শিশুরা যখন বড় হয়,
আমরা তাদের কোমরের উপর থেকে গভীরভাবে শেখাতে শুরু করি
আর তারপর আমরা তাদের মাথার দিকে নজর দেই।
তারপর হালকাভাবে একদিকে।
আপনাকে যদি বাইরের কেউ হিসাবে শিক্ষাক্ষেত্র ঘুরিয়ে এনে
জিগ্যেস করা হত, "কিসের জন্য, এই জনশিক্ষা?"
আমার মনে হয় আপনি বলতেন -- আপনি যদি ফলাফলের দিকে তাকান,
মানে যারা সত্যিই এটার মাধ্যমে সফল;
যারা যা যা করার দরকার, তার সব করে;
যারা সকল সামাজিক খ্যাতি পায়, যারা বিজয়ী -- আমার মনে হয়
আপনাদের বলতে হবে যে পুরো বিশ্ব জুড়ে
জনশিক্ষার প্রধান লক্ষ্য হল
বিশ্ববিদ্যালয়ের শিক্ষক গড়ে তোলা। তাই না?
তারাই তো পরীক্ষায় প্রথম হওয়া ছাত্র।
আমিও এরকম একজনই ছিলাম, তাই আরকি। (হাসি)
আর আমি বিশ্ববিদ্যালয়ের শিক্ষক পছন্দ করি, কিন্তু
তাদেরকে সব মানুষের অর্জনের ক্ষেত্রেই সর্বোচ্চ হিসেবে দেখা উচিত নয়।
এটা জীবনযাপনের একটা গঠন মাত্র,
অন্যতম গঠন। কিন্তু এই ধরনটা বেশ আগ্রহী।
তাদের প্রতি শ্রদ্ধা থেকেই বলছি,
আমার অভিজ্ঞতা অনুযায়ী প্রফেসরদের মাঝে কিছু উৎসুক ভাব রয়েছে --
সবার না, কিন্তু অধিকাংশেরই -- তারা তাদের মাথার ভিতরে বসবাস করে।
তারা উপরেই বসবাস করে, এবং হালকাভাবে এক দিকে।
তারা সত্যিই সত্যিই বিমূর্ত।
তারা তাদের শরীরকে তাদের মাথার
পরিবহন হিসেবে বিবেচনা করে, তাই না? (হাসি)
এটা তাদের মাথাকে বৈঠকে নিয়ে যাওয়ার একটা পরিবহন।
যদি "দেহ-বহির্ভূত সত্তা" অভিজ্ঞতার আসল প্রমাণ পেতে চান,
তাহলে বিশ্ববিদ্যালয়ের শিক্ষকদের একটা আবাসিক সভায়
যান এবং সেই পার্টির শেষ রাতে
হঠাৎ করে উদয় হোন। (হাসি)
সেখানে আপনি দেখতে পাবেন -- পূর্ণবয়স্ক নারী-পুরুষেরা
যন্ত্রণা নিয়ে ঘুরে বেড়াচ্ছেন, অপেক্ষা করছেন পার্টি শেষ হওয়ার, যাতে
তারা বাড়ি গিয়ে এটা সম্পর্কে একটা গবেষণামূলক রচনা লিখতে পারেন।
এখন, আমাদের শিক্ষাব্যবস্থার ধর্ম "প্রশাসনিক যোগ্যতা"-র উপর ঠিক করা হয়েছে।
এখানে একটা কারণ আছে।
বিশ্বে এই পুরো ব্যাবস্থাটা উদ্ভাবন করা হয়েছে ১৯ শতকে।
সত্যিই তার আগে কোন জনশিক্ষা ব্যাবস্থা ছিল না।
সবকিছুই কারখানায় উৎপাদন-মাত্রা বৃদ্ধির
প্রয়োজনে করা হয়েছে।
তাই শিক্ষার ক্রমধারা দুইটি পর্যায়ে বিভক্ত হল।
প্রথমত, যেসব বিষয় কাজের ক্ষেত্রে উপকারী, সেগুলো উপরের দিকে আছে।
তাই আপনি যখন ছোট ছিলেন তখন আপনার কিছু ভাল লাগার বিষয়কে
খুব যত্নে এড়িয়ে চলতেন, সেগুলোকে মাটিতে ছুড়ে ফেলে দিয়েছেন,
এই ভয়ে যে ওগুলো নিয়ে পড়লে আপনি কখনো
কোন কাজকর্ম পাবেন না। ঠিক কিনা?
সংগীত কর না, তুমি সংগীতকার হবে না;
শিল্পের মধ্যে যেওনা, তুমি শিল্পী হবে না।
বিনীত পরামর্শ -- এখন, এটা গভীরভাবে ভুল। একটা বিপ্লব এখন
পুরো বিশ্বকে গ্রাস করেছে।
আর দ্বিতীয়ত হল প্রশাসনিক যোগ্যতা, যেটা আসলেই আমাদের বুদ্ধি নিয়ে দৃষ্টিভঙ্গির
উপর প্রভাব বিস্তার করেছে,
কারন বিশ্ববিদ্যালয়গুলো তাদের মত করেই ব্যবস্থাটি তৈরি করেছে।
আপনারা চিন্তা করলে দেখবেন, আসলে বিশ্বে জনশিক্ষার
পুরো ব্যাবস্থাটাই বিশ্ববিদ্যালয়ে প্রবেশের
একটা দীর্ঘায়িত ব্যাবস্থা।
আর তার ফল হল, অনেক উচ্চমানের মেধাবী, উজ্জ্বল,
সৃষ্টিশীল মানুষ নিজেদের তা মনে করে না।
কারন তারা যে বিষয়ে ভাল ছিল, স্কুলে
তার কোন মুল্য ছিল না, অথবা কলঙ্কজনক ছিল।
এবং আমার মনে হয় এভাবে আর চলতে দেয়া যায় না।
ইউনেস্কো-র মতে, ইতিহাসের শুরু থেকে যত মানুষ
স্নাতক করেছে, আগামী ৩০ বছরে
এর সংখ্যা তার থেকেও বেশি হবে।
আরো মানুষ, আর তা হল আমরা এতক্ষন
যেসব নিয়ে কথা বললাম তার সমষ্টি -- অর্থাৎ প্রযুক্তি আর
কাজের রুপান্তরের উপর এর প্রভাব, এবং জনসংখ্যা তত্ত্ব
আর বিশাল জনসংখ্যার বিস্ফোরণ।
হঠাৎ করেই, ডিগ্রী আর কোন কাজের না। সত্যি কিনা?
আমি যখন ছাত্র ছিলাম, ডিগ্রী থাকা মানেই চাকরী নিশ্চিত ছিল।
তবুও কারো চাকরী না থাকা মানে ছিল সে চাকরী করতেই চায় না।
আর সত্যি কথা, আমিও চাইনি। (হাসি)
কিন্তু এখন ডিগ্রী থাকলেও বাচ্চারা প্রায়ই বাড়িতে ছুটে আসে
ভিডিও গেম খেলা চালিয়ে যাওয়ার জন্য,
কারণ চাকরীর জন্য এম.এ. দরকার, যেখানে আগের চাকরীতে
বি.এ. করলেই চলতো, আর এখন অন্যগুলোর জন্য পিএইচডি দরকার।
এটা প্রশাসনিক স্ফীতির একটা প্রক্রিয়া।
এটা ইঙ্গিত করে যে শিক্ষার পুরো গঠনটা আমাদের পায়ের তলাতেই
বদলে যাচ্ছে। আমাদের বুদ্ধির প্রতি দৃষ্টিভঙ্গি
মৌলিকভাবে পুনর্বিবেচনা করতে হবে।
বুদ্ধিবৃত্তি সম্পর্কে আমরা তিনটি জিনিস জানি।
প্রথমত, এটা বহুমুখী। আমরা বিশ্বকে সেসব রূপে চিন্তা করি যা আমরা
অভিজ্ঞতায় অনুভব করেছি। আমরা চিন্তা করি চাক্ষুষ,
শব্দের মাধ্যমে, উপলব্ধির মাধ্যমে।
আমরা চিন্তা করি বস্তুনিরপেক্ষ ভাবে, নড়াচড়ার মাধ্যমে।
দ্বিতীয়ত, বুদ্ধিবৃত্তি প্রগতিশীল (গতিময়)।
গতকাল বিভিন্ন উপস্থাপনায় আমরা যা দেখলাম, আপনারা যদি
মানুষের মস্তিষ্কের কার্যকলাপের দিকে খেয়াল করেন তাহলে দেখতে পাবেন
বুদ্ধিবৃত্তির পারস্পরিক ক্রিয়া বিস্ময়কর।
মস্তিষ্ক বিভিন্ন কামরায় বিভক্ত নয়।
এমনকি, সৃজনশীলতা -- যাকে আমি মূল্যবান মৌলিক চিন্তা করার
প্রক্রিয়া হিসেবে বিবেচনা করি --
দৃষ্টিভঙ্গির সৃজনশীলতা আমাদের বিভিন্ন শৃঙ্খল দ্বারা নয়,
বরং মনের মুক্ত কার্যকলাপ দ্বারা বিকশিত হয়।
মস্তিষ্ক উদ্দেশ্যমূলকভাবে -- বলে রাখি,
মস্তিষ্কের দুই খণ্ডকে একত্র করে "করপাস ক্যালোসাম" নামের
স্নায়ু-রশ্মি। মেয়েদের ক্ষেত্রে এটা তুলনামুলকভাবে মোটা।
গতকাল হেলেনের কথা থেকে বলছি, আমার মনে হয় এই জন্যেই
মেয়েরা একসাথে বহুকাজ ভালভাবে করে।
এটা সত্যি, তাইনা?
এটা নিয়ে অনেক গবেষণা হলেও আমি জেনেছি আমার ব্যক্তিগত জীবন থেকে।
আমার স্ত্রী হয়তো বাড়িতে রান্না করছে --
যেটা খুব কম হয়, ভাগ্য ভাল। (হাসি)
কিন্তু ধরুন, সে রান্না করছে -- না, সে কিছু জিনিসে খুব ভাল --
কিন্তু বুঝতেই পারছেন, সে হয়তো রান্না করছে,
সে ফোনে মানুষজনের সাথে কথা বলছে,
সে ছেলেমেয়েদের সাথে কথা বলছে, সে ছাদ রঙ করছে,
সে ওখানে ওপেন-হার্ট সার্জারিও করছে। (হাসি)
আমি যদি রান্না করতে যাই, দরজা বন্ধ থাকে, বাচ্চারা বাইরে থাকে,
ফোন তার জায়গায় থাকে, আমার স্ত্রী আসলে আমার বিরক্ত লাগে।
আমি বলি, "টেরি, প্লিজ, আমি এখানে ডিম ভাজতে চেষ্টা করছি। আমাকে বিরক্ত কর না।" (হাসি)
আসলে, আপনারা সেই পুরানো দার্শনিক তত্ত্বটা জানেন,
বনের মধ্যে কোন গাছ পড়লে কেউ যদি তা না শোনে, তবে কি
তা হয়েছে? মনে পড়ে সেই পুরানো চেস্টনাট?
আমি অতিসম্প্রতি একটা টিশার্ট দেখেছি, তাতে লেখা "একজন পুরুষ যদি
বনের মধ্যে নিজের মনের কথা বলে, আর কোন নারী যদি তা শুনতে না পায়,
তবুও কি সে ভুল?" (হাসি)
আর বুদ্ধিমত্তা সম্পর্কে তৃতীয়ত হল, এটা স্পষ্ট।
এই মুহূর্তে আমি একটা নতুন বই লিখছি "এপিফেনী (Epiphany)",
এটা বিভিন্ন মানুষের সাক্ষাৎকারের ধারার উপর ভিত্তি করে বানানো
যে তারা কিভাবে নিজেদের প্রতিভা আবিস্কার করেছেন।
এই পর্যায়ে যেভাবে তারা এসেছেন, তা দেখে আমি মুগ্ধ।
এটা সত্যি ঘটেছে যখন আমি একজন চমৎকার মহিলার সঙ্গে
কথা বলছিলাম, যার কথা হয়তো অধিকাংশ মানুষই শোনেনি,
তার নাম জিলিয়ান লিন -- আপনারা তার নাম শুনেছেন?
কেউ কেউ হয়তো শুনেছেন। সে একজন নৃত্যপরিকল্পনাকারী (কোরিওগ্রাফার)
এবং এমন একজন যে নিজের কাজ জানে।
সে "ক্যাটস্" এবং "ফ্যান্টম অব দ্য অপেরা" করেছে।
সে অসাধারণ। আমি ইংল্যান্ডের রয়্যাল ব্যালের "অন দ্য বোর্ড"-এ
ছিলাম, আপনারা বুঝতেই পারছেন। (হাসি)
সে যাক, জিলিয়ান আর আমি একদিন একসাথে লাঞ্চ করছি, আমি বললাম
"জিলিয়ান, তুমি নৃত্যশিল্পী কিভাবে হলে?" সে বলল
এটা খুব মজার; ও যখন স্কুলে ছিল, ও সত্যিই খুব হতাশ ছিল।
স্কুলটা ত্রিশের দশকে ওর অভিভাবকের কাছে লিখেছিল,
"আমাদের মনে হচ্ছে জিলিয়ানের কোন শিক্ষাজনিত
অসুস্থতা আছে।" ও মনোযোগ দিতে পারত না; অস্থিরতায় ভুগতো।
মনে হয়, একাল হলে তারা বলতো ওর ADHD (অতিমাত্রায় মনোযোগের অভাবজনিত রোগ)
আছে। তাইনা? কিন্তু সেটা ছিল ১৯৩০ সালের দিকে,
আর তখনো তো ADHD উদ্ভাবিত হয়নি।
তখন সেটা খুব সুলভ অবস্থা ছিল না। (হাসি)
মানুষ জানতো না যে তাদের এটা হতে পারে।
সে যাক, ও এক বিশেষজ্ঞের কাছে গেল।
সেখানে একটা ওক-কাঠের দেয়ালের ঘরে ও আর ওর মা গেল,
ওকে শেষদিকের একটা চেয়ারে বসতে দেয়া হল।
ও সেখানে ২০ মিনিটের মত বসে রইল, ততক্ষন
সেই লোকটা ওর মায়ের সঙ্গে জিলিয়ানের স্কুল সম্পর্কিত
সব সমস্যা নিয়ে কথা বলতে লাগলো।
কারণ ও লোকজনদের বিরক্ত করত;
ওর বাড়ির কাজ করতে সবসময় দেরী হত; আরও কত কী,
আট বছরের ছোট শিশু -- শেষে, ডাক্তারটি এসে জিলিয়ানের পাশে বসে
বলল, "জিলিয়ান, তোমার মা যা কিছু বলেছেন
আমি তা শুনেছি। আর এখন তার সাথে আমার
গোপনে কিছু কথা বলতে হবে।" সে বলল, "এখানেই অপেক্ষা কর।
আমাদের ফিরতে দেরী হবে না। বেশি সময় নেব না"
তারপর তারা তাকে রেখে চলে গেল।
কিন্তু যাওয়ার আগে ডাক্তারটি তার রেডিও অন করে দিল,
যেটা তার ডেস্কের উপরই রাখা ছিল। ঘর থেকে বের হয়েই
ডাক্তারটি ওর মাকে বলল, "শুধু দাড়িয়ে ওকে দেখতে থাকুন।"
আর ঠিক যেই মুহূর্তে তারা ঘর থেকে বেরিয়ে গেল,
ও উঠে গিয়ে বাজনার সাথে সাথে নাচছিল।
তারা কয়েক মিনিট ধরে এটা দেখলো, তারপর
সে আমার মায়ের দিকে ঘুরে বলল, "মিসেস লিন,
জিলিয়ান অসুস্থ নয়, ও একজন নৃত্যশিল্পী।
ওকে নাচের স্কুলে ভর্তি করিয়ে দিন।"
আমি জিগ্যেস করলাম, "তারপর কি হল?" ও বলল,
"মা তাই করেছিল। আমি তোমাকে বোঝাতে পারব না সেটা কত চমৎকার ছিল।
আমরা একটা ঘরে হাটছিলাম যেটা সম্পূর্ণ আমার মত মানুষ দিয়ে ভর্তি।
যারা স্থিরভাবে বসে থাকতে পারত না। যাদের চিন্তা করতে হলেই
নাচতে হত।" যাদের চিন্তা করতে হলেই নাচতে হত।
ওরা ব্যালে করত, ট্যাপ করত, য্যাজ করত;
ওরা আধুনিক নাচ করত; সমসাময়িক নাচ করত।
পরিণামস্বরূপ, রয়্যাল ব্যালে স্কু্লে নিয়োগের জন্য ওর পরীক্ষা নেয়া হল ;
ও একক সংগীতকার হয়ে গেল; রয়্যাল ব্যালেতে ওর চমৎকার একটা
কর্মজীবন ছিল। অবশেষে ও রয়্যাল ব্যালে স্কুল থেকে
স্নাতক শেষ করল এবং নিজের কোম্পানি গঠন করল --
দ্য জিলিয়ান লিন ড্যান্স কোম্পানি -- এন্ড্রু লয়েড ওয়েবার-এর সাথে
ওর দেখা হল। ইতিহাসের কিছু অত্যন্ত সাফল্যময়
সংগীতধর্মী নাটক সৃষ্টিতে জিলিয়ানের অবদান রয়েছে;
ও লক্ষ লক্ষ মানুষকে আনন্দ দিয়েছে; আর ও একজন কোটিপতি।
অন্য কেউ হলে হয়তো ওকে ওষুধ দিয়ে চিকিৎসা করাতো
আর বলতো শান্ত হয়ে থাকতে।
এখন, আমি মনে করি... (তালি)
আমার যা মনে হয়, এটা যেখান থেকে এসেছে তা হলঃ
আল গোর সেই রাতে "বাস্তুতন্ত্র" নিয়ে যা বলেছে এবং
র্যাচেল কারসন "বৈপ্লবিক পরিবর্তন" কে যেভাবে তুলে ধরেছে।
আমি বিশ্বাস করি যে ভবিষ্যতের জন্য আমাদের একমাত্র আশা হল
মানুষের বাস্তুতন্ত্রের ক্ষেত্রে নতুন ধারনা গ্রহন করা,
যেখানে আমরা মানুষের ক্ষমতার ঐশ্বর্য সম্পর্কে আমাদের
ধারনাকে নতুন করে গঠন করবো।
শিক্ষাব্যবস্থা আমাদের মনকে এমনভাবে দুর্বল করে তুলেছে যে আমরা
খোলা মাইনে পৃথিবী ছেয়ে ফেলেছিঃ শুধুমাত্র একটা নির্দিষ্ট পণ্যের জন্য।
ভবিষ্যতে, এটা আমাদের কাজে আসবে না।
আমরা যেই মৌলিক নীতির উপরে ভিত্তি করে শিশুদের শিক্ষা দিচ্ছি
তা নিয়ে আমাদের আবার চিন্তা করতে হবে।
জোনাস জাল্কের একটা চমৎকার বানী হল, "যদি পৃথিবীর সব
পোকামাকড় ধ্বংস হয়ে যায়, তাহলে তার ৫০ বছরের মধ্যে
পৃথিবীতে বাকি সব জীবও ধ্বংস হয়ে যাবে।
আর যদি পৃথিবীর সব মানুষ ধ্বংস হয়ে যায়, তাহলে তার ৫০ বছরের মধ্যে
বাকি সকল প্রকারের জীব সমৃদ্ধি লাভ করবে।"
আর সে ঠিকই বলেছে।
এখানে TED যা উদযাপন করছে তা হল, মানুষের কল্পনাশক্তির উপহার।
আমাদের সচেতন হতে হবে যেন আমরা এই উপহারকে বিচক্ষনভাবে
কাজে লাগাই আর যেসব ঘটনা সম্পর্কে এখানে জানলাম সেগুলোকে
এড়াতে পারি। আর এটা করার একমাত্র উপায় হল
নিজের সৃজনশীল ক্ষমতাকে এর প্রকৃত ঐশ্বর্য নিয়ে দেখা,
আর সন্তানদের আমাদের আশা হিসেবে দেখা
কারন ওরা সত্যিই তাই। এবং আমাদের কাজ হল তাদের সম্পূর্ণ সত্ত্বাকে
শিক্ষিত করা, যাতে তারা ভবিষ্যতের মুখোমুখি হতে পারে।
যাই হোক -- আমরা আমাদের সেই ভবিষ্যতকে দেখতে না পেলেও,
ওরা পারবে। আমাদের কর্তব্য হল সেখান থেকে কিছু গঠন করতে
ওদের সাহায্য করা। আপনাদের অনেক ধন্যবাদ।